Onøy/Lurøy sangkor

Onøy/Lurøy sangkor er et blandet kor etablert i 1997 med Christopher Eva som dirigent. Koret teller rundt 20 aktive sangere. Koret synger nordnorske viser, folketoner og viser fra ulike land, noe kirkemusikk, samt nyere populærmusikk med norske og engelske tekster. Koret gjennomfører hvert år 4–5 lokale opptredener, men har også arrangert en rekke større oppsetninger i samarbeid med musikere fra Helgeland. Koret er hjemmehørende i Lurøy kommune, Nordland, med Onøy/Lurøy skole som øvingslokale.
Onøy/Lurøy sangkor har gitt ut to CD-plater: Folket som leve her nord (2000) og Åresang (2006).


== Historie ==
Onøy/Lurøy sangkor ble stiftet våren 1997 med Christopher Eva som dirigent. Den første konserten ble holdt 3. mai 1997, med et repertoar som besto av engelsk popmusikk og nordnorske viser.
Den første store oppsetningen kom i november 1997 med Folket som leve her nord, der koret kombinerte nordnorske viser med lysbilder og lydeffekter. Denne konserten var utgangspunktet for korets første CD-innspilling (2000).
Den neste store konserten, i april 1998, besto av kormusikk fra Barokken, med Vivaldis Gloria som hovedverk. Denne konserten var et samarbeid med nystiftede Helgeland Sinfonietta.

Koret har også samarbeidet med Sandnessjøen Storband, rockebandet Fire Frekke Fyrer, Helgeland kammerkor og en rekke andre musikere fra Helgeland.Onøy/Lurøy sangkor har arrangert seminarer (med påfølgende konsert) med noen av landets ledende kordirigenter: Per Oddvar Hildre, Tove Ramlo og Tone Bianca Dahl.
I forbindelse med Onøy/Lurøy sangkors 10-årsjubileum i 2007, ble korets filosofi formulert:

 Om korets filosofi går det fram at de satser både på identitetsbygging ved å bruke lokalt, nordnorsk stoff, men samtidig ser de ut i verden og tar inn sangskatter som de arrangerer og gjør til «sine egne».
I juni 2008 sang Onøy/Lurøy sangkor for kong Harald V og dronning Sonja i Lurøy kirke.


== Dirigenter ==

1997 – 2011: Christopher Eva
2011 (høst): James Reed
2012 - 2021: Christopher Eva


== Større oppsetninger ==
1997. November: Folket som leve her nord. Nordnorske viser med lysbilder og lydeffekter. Konserter: Onøy, Konsvik og Mo i Rana.
1998. April: Vivaldis Gloria. Et samarbeid med Nesna Songlag og nystiftede Helgeland Sinfonietta. Konserter i Nesna kirke og Lurøy kirke. Oktober: En Evert Taube Cabaret. Konserter: Onøy, Lovund og Kvina.
1999. Januar: Gospel-konsert i Lurøy kirke med Jessy Dixon og Elsa Harris. November: Norske sanger og musikk av Edvard Grieg. Konserter: Lovund, Lurøy, Kvina.
2000. Mai: Kirchen den er et gammelt Huus. Konsert i Lurøy kirke under Bispevisitasen med Biskop Øystein I. Larsen.
2001. Januar: Folkelige sanger i flere farger. Korseminar og konsert ledet av Per Oddvar Hildre. Oktober: A World of our Own. Popmusikk fra 60-tallet. Samarbeid med bandet Fire Frekke Fyrer.
2002. Mai: Vårkonsert. En musikalsk reise gjennom korets historie. Konserter: Onøy og Kvarøy. Oktober: A World of our Own. En ny konsert-turne med 60-talls popmusikk. Konserter: Mo i Rana og Nesna.
2004. April: Jazzmesse. Samarbeid med Sandnessjøen Storband. Konserter: Lurøy kirke og Nesna kirke. September: Seminar og konsert med Tove Ramlo, Onøy. Oktober: Jazzmesse. Ny konsert-turne med Sandnessjøen Storband, med konserter i Brønnøy kirke og Alstahaug kirke.
2005. Januar: Konsert til støtte for flomofrene i Sørøst-Asia. Felleskonsert med alle korene i Lurøy. Lurøy kirke. Juni/juli: Kortur til London. Konserter i London (Lewisham) og Eastbourne. Desember: Vi tenner lys. Førjulskonsert i Lovund kirke (i anledning Vigner Olaisens 90-årsdag).
2006. Mai: Åresang. CD-innspilling i Lurøy kirke.
2007. Januar: I denne søte juletid (julekantate av Arne Dagsvik). Felleskonsert med Neo Cantus. Konserter: Lurøy kirke og Aldersund kirke. April: Jubileumskonsert. Desember: Et lys imot mørketida. Førjulskonsert på Bodø Kunstforening.
2008. Oktober: Yesterday Once More. Popmusikk fra 1970-tallet. Konserter: Sandnessjøen og Onøy.
2009. Juni: Kortur til Dublin. Konserter i Greystones, County Wicklow og St. Stephen's Green, Dublin.
2010. Mars: Seminar og konsert med Tone Bianca Dahl, Onøy.
2011. April: Hver gang vi møtes har vi det bra. Vårkonsert.
2012. Desember: Julekonsert med Sigrid Brennhaug, Lurøy kirke.
2013. April: Kom sommarvijnn. Vårkonsert med blant annet Kantate for Mikkel Rev av Nils Henrik Asheim. Konserter: Onøy og Sleneset. Oktober: Sing and Be Joyful! Felleskonsert med Helgeland kammerkor. Konserter: Nesna kirke og Lurøy kirke.
2014. April: Vårkonsert med solistene Justina Nakhtigal (fiolin) og Aleksander Bobin-Schmidt (sang). Onøy og Mo i Rana. Oktober: Mitt lille land. Høstkonsert med norsk og engelsk populærmusikk. Samarbeid med Frode Hansen (gitar), Bjørn Ronny Hansen (bass gitar) og Tage Vedal (perkusjon). Konserter: Onøy og Kvina.
2015. April: Lykken er... Vårkonsert med norske sanger og viser. Solist: Tonje Forslund. Konserter: Dalsgrenda, Utskarpen og Onøy. Juni: Kortur til St. Petersburg, Russland.
2016. April: Trekkfugler. Vårkonsert med nordnorske viser, norsk populærmusikk og madrigaler. Solist: Kristian Krokslett. Konserter: Lovund kirke og Onøy. Desember: Julekonsert. Felleskonsert med koret Neo Cantus fra Lurøy innland. Aldersund kirke og Lurøy kirke.
2017. April: Vårkonsert. Felleskonsert med Haukneskoret. Konserter: Mo kirke (Rana) og Lurøy kirke. Juni: Uti vår hage. Felleskonsert med Helgeland kammerkor i Lurøy kirke. Oktober: Jubileumskonsert. Onøy/Lurøy sangkor markerer sitt 20-årsjubileum med konsert på Fagertun, Onøy.
2018. April: Danse mot vår. Vårkonsert med Darya Katyba (sopran) og Veronika Kashina (fiolin). Oktober/november: Operapub. Samarbeid med Operakoret Mo i Rana. Onøy og Nordland Teater, Mo i Rana.
2019. Mai: Koret deltar på gudstjeneste i Lurøy kirke under Bispevisitas med Biskop Ann-Helen Fjeldstad Jusnes. Deltakerkor på korstevne arrangert av Norges Korforbund Helgeland, Mo i Rana. November/desember: felles julekonsert med Nesna Songlag. Nesna kirke og Lurøy kirke.
2020. Februar: lunsjkonsert i Lurøy kirke (markering av den nye orgelfasaden). Lite aktivitet resten av året pga. Koronapandemien.
2021. Begrenset aktivitet pga. Koronapandemien. Desember: Konsert i mørketida, Lurøy kirke.
2022. Juni: koret spiller inn en video, Sang tel Helgeland, med produsent Knut Stian Hagen. Oktober: Jubileumskonsert. Onøy/Lurøy sangkor markerer sitt 25-årsjubileum i samarbeid med Kor i havet, Lovund. Konserter på Fagertun, Onøy og Lovund Hotell.


== Reiseaktivitet ==
Onøy/Lurøy sangkor har reist på tre korturer utenlands:

London og Eastbourne, England (2005)
Dublin, Irland (2009)
St. Petersburg, Russland (2015)


== Diskografi ==
Folket som leve her nord (2000)14 nordnorske viser arrangert for kor av Christopher Eva. Tittelen er et sitat fra Nordnorsk julesalme av Trygve Hoff. Innspilling gjort ved Lurøy kirke 31. september – 1. oktober 2000.
Åresang (2006) 15 nordnorske viser arrangert for kor av Christopher Eva. Tittelen er hentet fra et dikt av den nordnorske dikteren Arvid Hanssen. Innspilling gjort ved Lurøy kirke 12.-14. mai 2006. Produsent: Fred Endresen.


== Referanser ==